এইচএসসির ফরম পূরণের সময় বাড়ল ১০ দিন
চলতি বছরের এইচএসসি ও সমমান পরীক্ষার ফরম পূরণের সময় দশ দিন বাড়ানো হয়েছে। ঢাকা শিক্ষা বোর্ড রোববার জানিয়েছে, চলতি বছরে এসচএসসি পরীক্ষায় অংশ নিতে আগামী ৫ মে পর্যন্ত শিক্ষার্থীরা ফরমপূরণ করতে পারবে।নতুন সূচিতে সোনালী সেবার মাধ্যমে ৬ মে পর্যন্ত ফরম পূরণের ফি দেওয়া যাবে।এছাড়া বিলম্ব ফি দিয়ে আগামী ১২ মে পর্যন্ত অনলাইনে ফরম পূরণ করা যাবে। সেক্ষেত্রে ফি জমা দেওয়ার শেষ তারিখ ১৩ মে পর্যন্ত।
এইচএসসি পরীক্ষার ফরম পূরণ কার্যক্রম গত ১৬ এপ্রিল শুরু হয়, যা ২৫ এপ্রিল পর্যন্ত চলার কথা ছিল।আগামী ৩০ জুন উচ্চ মাধ্যমিক পরীক্ষা শুরু হবে। ওইদিন বাংলা (আবশ্যিক) প্রথমপত্রের মাধ্যমে শুরু হবে এইচএসসি পরীক্ষা। ১১ অগাস্ট লিখিত পরীক্ষা শেষে শুরু হবে ব্যবহারিক পরীক্ষা।এবার ব্যবহারিক পরীক্ষা ২১ অগাস্টের মধ্যে শেষ করার নির্দেশনা দেওয়া হয়েছে।এ বছরের উচ্চ মাধ্যমিক পরীক্ষা ২০২৪ সালের পুনর্বিন্যাস করা পাঠ্যসূচি অনুযায়ী নেওয়া হবে।

৬ মে পর্যন্ত এইচএসসি ও সমমান পরীক্ষার ফরম পূরণের ফি দেয়া যাবে।